
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 20 martie 2006

Nr.29/ 126   

RAPORT
asupra proiectului de Lege privind aprobarea Ordonanţei Guvernului nr.6/2006 pentru prorogarea termenului prevăzut de art.19 alin. (5) din Ordonanţa de urgenţă a Guvernului nr.75/2005 privind asigurarea calităţii educaţiei (Pl-x 126/2006)

1. În conformitate cu prevederile art.95 din Regulamentul Camerei Deputaţilor, republicat, cu adresa nr. Pl-x 126/6.03.2006, Comisia pentru învăţământ,ştiinţă, tineret şi sport a fost sesizată în fond cu proiectul de Lege privind aprobarea Ordonanţei Guvernului nr.6/2006 pentru prorogarea termenului prevăzut de art.19 alin. (5) din Ordonanţa de urgenţă a Guvernului nr.75/2005 privind asigurarea calităţii educaţiei. Proiectul de lege a fost avizat de către Consiliul Legislativ.

Complexitatea activităţii organizaţiilor furnizoare de educaţie care operează pe teritoriul României şi faptul că dimensiunea procesului de preluare nu a putut fi anticipată cu exactitate la elaborarea ordonanţei iniţiale impun măsura prorogării termenului prevăzut de Ordonanţa de urgenţă a Guvernului nr.75/2005 privind asigurarea calităţii educaţiei. 

2. La dezbaterea proiectului de lege a participat, în conformitate cu prevederile art.51 şi art.52 din Regulamentul Camerei Deputaţilor: Dan Constantinescu, director general, Ministerul Educaţiei şi Cercetării.

3. Proiectul de lege a fost adoptat de Senat în şedinţa din 27 februarie 2006. 

4. În raport de obiectul şi conţinutul său, proiectul de lege face parte din categoria legilor ordinare 

5. La lucrări au fost prezenţi 14 deputaţi, din totalul de 27 membri ai Comisiei. Raportul a fost aprobat, în şedinţa din 15 martie 2006, cu unanimitate de voturi.
6. Camera Deputaţilor este Cameră decizională. În urma dezbaterii, Comisia propune adoptarea proiectului de lege, în foma adoptată de Senat.
PREŞEDINTE
                



 SECRETAR






       Lia Olguţa Vasilescu
                                            Miha Radan




         









              Consilier,









                Ioan Ianoş

